Fra 1883 til 1884 bygde han «Rainbow Route» - en bomvei fra Silverton over Red Mountain Pass (3 358 moh.) til Ouray. Den siste delen ned den trange kløften til Ouray lå på en smal hylle skutt ut i fjellsiden. Bomstasjonen ble plassert ved broen over Bear Creek - det trangeste og bratteste partiet - slik at det var helt umulig å komme forbi uten å betale. I 1890 ble veien overtatt av Ouray County, som senere overførte den til Colorados vegmyndigheter (nåværende Colorado Department of Transportation - CDOT).